b'\n_START_ARTICLE_\nFylkesvei 78\n_START_SECTION_\nHistorikk\n_START_PARAGRAPH_\nVeien mellom Hals\xc3\xb8ya og Rynes ble bygd f\xc3\xb8r 1880. Mellom 1901 og 1908 ble veien bygd videre til Forsmo. Veianlegget fra Drevja til Leirfjord ble p\xc3\xa5begynt p\xc3\xa5 1930-tallet og \xc3\xa5pnet i 1962._NEWLINE_F\xc3\xb8r 1. januar 2010 var veien riksvei, etter at regionsreformen tr\xc3\xa5dte i kraft har den status som fylkesvei._NEWLINE_Ny fylkesvei i tunnel (Toventunnelen) gjennom fjellet Toven i Veipakke Helgeland er \xc3\xa5pnet. Tunnelprosjektet ble vedtatt av fylkestinget Nordland i februar 2008 og i Stortinget 10. desember 2009. F\xc3\xb8rste entreprise p\xc3\xa5 sprenging av den over 10\xc2\xa0km lange Toventunnelen ble tildelt H\xc3\xa6hre Entrepren\xc3\xb8r med byggestart i uke 3 2010. Forberedende arbeider startet 4. januar. Gjennomslaget kom 8. februar 2012. Ogs\xc3\xa5 andre entreprise, veien mellom tunnelinnslaget i Brattlia og eksisterende vei i Holandsvika, ble tildelt H\xc3\xa6hre Entrepren\xc3\xb8r. Tunnelen ble \xc3\xa5pnet 22. november 2014. F\xc3\xb8r det fulgte veien \xc3\xb8stsiden av Vefsnfjorden og var stedvis sv\xc3\xa6rt smal og svingete. Deler av den gamle veien ble overf\xc3\xb8rt til fylkesvei 220 i Leirfjord og fylkesvei 241 i Vefsn, resten har blitt omklassifisert til kommunale veier. Korsnestunnelen har blitt stengt.'